Tha e na chleachdadh aig Fèisean Blas gum bi coimisean ùr ann gach bliadhna. An turas seo, tha a’ bhana-sheinneadair ainmeil Maighread Stiùibhart, gu bhith a’ rannsachadh “A Bhanais Ghàidhealach” thar linntean. Tha Maighread an dràsta air a fastadh aig Sabhal Mòr Ostaig mar Sgrìobhaiche agus na h-eòlaiche air òrain Ghàidhlig aig a’ phròiseact Tobar an Dualchais/Kist o’ Riches, agus bidh i a’ tarraing air a cuid eòlais anns gach raon sin eadar òrain, ceòl, cleachdaidhean, suirghe, dannsa agus briseadh cridhe. A-measg na bhios an làthair aig na cuirmean bidh cuid de shàr-luchd-ciùil na Gàidhealtachd eadar Iain MacPhàrlain (fidheall agus bocsa), Ingrid MacEanruig (clàrsach), Ailean MacEanraig (fidheall is paino) agus Aonghas MacNeacail air a’ phìob (beag is mòr!).